Tallinna metodisti kirik
Tallinna metodisti kirik on kirik Tallinnas aadressil Narva mnt 51. Kiriku ehitust alustati 1994. aastal, mil 28. mail toimus ehituskrundi õnnistamine. Nurgakivi pandi 1. oktoobril 1994 ja kirik õnnistati sisse 10. septembril 2000. Kiriku projekteerisid arhitektid Vilen Künnapu ja Ain Padrik ning kirik valmis annetustest kogutud raha eest. Hoone motiiviks on Noa laev. Kirikus tegutsevad EMK Tallinna kogudus ja EMK Teoloogiline Seminar.